**ZMLUVA O VÝPOŽIČKE NEBYTOVÝCH PRIESTOROV**

uzatvorená podľa § 659 a násl. Zákona č. 40/1964 Zb. Občianskeho zákonníka

v znení neskorších predpisov

medzi zmluvnými stranami:

Požičiavateľ: **Materská škola**

Zastúpená : Bc. Miroslavou Dubovskou, riaditeľkou MŠ

Sídlo: ul. Odbojárov 177/8A, 91441 Nemšová

IČO: 42281806

DIČ: 2023974029

Č. účtu: 5151195453/0900

Bankové spojenie: Slovenská Sporiteľňa

( ďalej len požičiavateľ)

Vypožičiavateľ: **Súkromné centrum voľného času NTS Nemšová**

Zastúpená : Mgr. Máriou Haljakovou, riaditeľkou SCVČ NTS Nemšová

Sídlo: ul. Školská 18, 914 41 Nemšová

IČO: 42149347

DIČ: 2023116623

Č. účtu: 0275854048/0900

Bankové spojenie: Slovenská Sporiteľňa

( ďalej len vypožičiavateľ)

Článok I.

Predmet zmluvy

1. Predmetom tejto zmluvy je výpožička nižšie uvedených nebytových priestorov nachádzajúcich sa na:

prízemí budovy Materskej školy, Odbojárov 177/8A, súpisné číslo 177 na ulici Odbojárov 8A

v Nemšovej,

prvé poschodie budovy Materskej školy, Odbojárov 177/8A, elokovaná trieda Ľuborčianska 2,

súpisné číslo 758 na ulici Ľuborčianskej 2 v Nemšovej,

zapísaných Katastrálnym úradom v Trenčíne, Správou katastra v Trenčíne na liste vlastníctva č.1 pre k.ú Nemšová, postavených na parceliach:

KN „C“ č. 233/6 – zastavané plochy a nádvoria o výmere 896 m² ,

KN„C“ č. 140/5 – zastavané plochy a nádvoria o výmere 469 m² k.ú. Ľuborča

ktoré sú vo výlučnom vlastníctve mesta Nemšová, v správe Materskej školy Odbojárov 177/8A,

ďalej len „nebytové priestory“.

Jedná sa o :

jednu triedu na prízemí o podlahovej ploche cca 35m² Odbojárov 177/8A,

jednu triedu na prvom poschodí o podlahovej ploche cca 72m² Ľuborčianska 2

1. Požičiavateľ prenecháva vypožičiavateľovi do bezplatného užívania nebytové priestory za účelom organizovania doplnkovej aktivity materskej školy – krúžkovú činnosť.

Ul. Odbojárov : Farebný svet LEGA, Pohybové hry

UL. Ľuborčianska : Pohybové hry, Tanculienky

1. Vypožičiavateľ v rozsahu tejto zmluvy preberá predmet výpožičky do užívania a zaväzuje sa ho užívať v súlade s dohodnutým účelom výpožičky. Pri užívaní priestoru nesmie vypožičiavateľ akokoľvek obmedziť činnosti vykonávané požičiavateľom, nesmie ohroziť zamestnancov a deti materskej školy.

Článok II

Doba výpožičky a jej skončenie

1. Zmluva o výpožičke sa uzatvára na dobu určitú od 25.09.2015 do 30.6.2016.

Priestory špecifikované v čl. 1 sa budú využívať nasledovne:

**Materská škola Odbojárov 177/8A,**

**Farebný svet LEGA každý pondelok v čase od 15:30 do 16:15 hod.**

**Pohybové hry každý utorok v čase od 15,30 do 16,15 hod.**

**Materská škola Odbojárov 177/8A, elokovaná trieda Ľuborčianska 2**

**Pohybové hry každý pondelok v čase od 15,15 do 16,00 hod.**

**Tanculienky každý štvrtok v čase od 15,15 do 16,00 hod.**

2. Pred uplynutím doby podľa čl. II ods. 1 je možné výpožičku skončiť:

1. písomnou dohodou zmluvných strán o ukončení zmluvy o výpožičke,
2. písomnou výpoveďou jednej zo zmluvných strán, pričom výpovedná lehota je rovnaká pre obidve zmluvné strany – 1 mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane,
3. odstúpením od zmluvy v prípade porušenia ustanovení tejto zmluvy.

3. Požičiavateľ je oprávnený odstúpiť od zmluvy, ak vypožičiavateľ neužíva predmet výpožičky riadne

alebo v rozpore s dohodnutým účelom zmluvy ako aj v rozpore s dohodnutými ustanoveniami

v tejto zmluve v čl. III.

4. Vypožičiavateľ je povinný vypožičané priestory vrátiť okamžite v prípade, ak ich už nepotrebuje

pre svoju činnosť.

5. Vypožičiavateľ je oprávnený požiadať požičiavateľa o predĺženie doby výpožičky a to na základe

písomnej žiadosti.

Článok III.

Práva a povinnosti zmluvných strán

1. Vypožičiavateľ nie je oprávnený užívať vypožičané nebytové priestory na iný ako dohodnutý účel.
2. Vypožičiavateľ nie je oprávnený prenechať predmet výpožičky do nájmu, podnájmu, alebo výpožičky tretej osobe, inak má požičiavateľ právo zmluvu vypovedať.
3. Vypožičiavateľ zodpovedá za škodu spôsobenú na predmete výpožičky vrátane inventáru, ktorý sa vo vypožičaných nebytových priestoroch nachádza.
4. Vypožičiavateľ nie je oprávnený vykonávať stavebné úpravy na predmete výpožičky.
5. Vypožičiavateľ je povinný rešpektovať všetky pokyny zamestnancov materskej školy.
6. Vypožičiavateľ sa zaväzuje udržiavať vypožičané priestory v stave spôsobilom na riadne užívanie.
7. Vypožičiavateľ je povinný po skončení výpožičky odovzdať vypožičané priestory v stave zodpovedajúcom ich obvyklému opotrebeniu, s prihliadnutím na ich riadne užívanie a údržbu.

Článok IV.

Cena za služby, splatnosť a spôsob platenia

1. Vypožičiavateľ uhrádza iba náklady spojené s výpožičkou, t.j. cenu za energie a služby.
2. Cena za služby – náklady spojené s prevádzkou predmetu výpožičky – cena za ďalšie poskytované služby na 0,75 hodiny je 9,00 € (spotreba elektrickej energie, vodné – stočné, spotreby tepla, odpad, ostatné náklady, upratovanie). Ak v priebehu doby výpožičky dôjde ku zvýšeniu týchto cien za služby, dodatkom k zmluve k danému dátumu upravia jednotlivé sadzby, s čím vypožičiavateľ súhlasí.
3. Celková cena nákladov za celý predmet výpožičky v súladu s odsekom č. 2 tohto článku a odsekom č. 1 čl. II. za obdobie od 28.09.2015 do 30.06.2016 prestavuje sume **1 188,00€** (33 týždňov x 4 krúžky za cenu 9,00 € za 0,75 hodiny je 33 x 4 x **9,00 = 1 188,00 €),** slovom jedentisícstoosemdesiatosem euro .
4. Vypožičiavateľ sa zaväzuje platiť požičiavateľovi v dvoch splátkach.

Prvá splátka je v sume **800** € ( slovom **osemsto** euro ) so splatnosťou k **31.3.2016**. Druhá splátka je v sume **388,00** € ( slovom **tristoosemdesiatosem** euro ) so splatnosťou k **31.08.2016**.

Faktúru za uvedené obdobie výpožičky vystaví požičiavateľ v mesiacoch marec a august 2016.

1. Úhradu ceny za služby uskutoční vypožičiavateľ bezhotovostným prevodom na účet požičiavateľa.
2. V prípade omeškania úhrady výpožičky po dni splatnosti, zaplatí vypožičiavateľ požičiavateľovi úrok z omeškania vo výške 0,05 % z dlžnej sumy za každý deň omeškania.

Článok V.

Bezpečnosť a ochrana zdravia pri práci, požiarna ochrana

1. Vypožičiavateľ zodpovedá za dodržiavanie všetkých platných predpisov o bezpečnosti a ochrane zdravia pri práci a o  požiarnej ochrane.
2. Vypožičiavateľ sa zaväzuje oznamovať požičiavateľovi všetky nedostatky zistené vo vypožičaných priestoroch i v spoločných priestoroch, ktoré by mohli ohroziť bezpečnosť a zdravie osôb.
3. Požičiavateľ sa zaväzuje oboznámiť vypožičiavateľa s internými predpismi vydanými pre oblasť bezpečnosti a ochrany zdravia pri práci a požiarnej ochrany a s ostatnými s nimi súvisiacimi predpismi.

Článok VI.

Záverečné ustanovenia

1. Zmluvné strany prehlasujú, že zmluvu uzavreli na základe ich slobodnej a vážnej vôle, nie v tiesni ani za inak nápadne nevýhodných podmienok, zmluvu si riadne prečítali, jej obsahu porozumeli a na znak súhlasu s jej obsahom ju potvrdzujú svojimi podpismi.
2. Zmluva je vyhotovená v troch vyhotoveniach, z ktorých jedno vyhotovenie obdrží požičiavateľ,  jedno vypožičiavateľ a jedno vlastník nebytových priestorov.
3. Na vzťahy výslovne neupravené touto zmluvou sa vzťahujú príslušné ustanovenia všeobecne záväzných právnych predpisov.
4. Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni zverejnenia na internetovej stránke materskej školy.
5. Túto zmluvu možno meniť alebo dopĺňať len písomne na základe súhlasných prejavov oboch zmluvných strán.

V Nemšovej 25.09.2015

Za požičiavateľa Za vypožičiavateľa

...................................................... ..............................................

Bc. Miroslava Dubovská Mgr. Mária Haliaková

riaditeľ školy riaditeľ SCVČ NTS Nemšová